লিনাক্সের ফাইল সিস্টেমের একটি গুরুত্বপূর্ন বিষয় হলো যে, ফাইল এক্সটেনশন এখানে অপারেটিং সিস্টেম এর জন্য কিছুই নির্দেশ করে না। উইন্ডোজে সাধারনত ফাইলের নামের শেষে একটি পিরিয়ড(.) চিহ্ন দিয়ে যে তিনটি ক্যারেক্টর এর এক্সটেনশন থাকে সেটিই সাধারনত তার কাজকে নির্দেশ করে থাকে- উদাহরনস্বরূপ এটি কি একটি প্রোগ্রাম (.exe) নাকি একটি সাধারন এমএস ওয়ার্ড এর ফাইল(.doc)। লিনাক্স এ ধরনের কোন এক্সটেনশন এর ব্যবহার-ই নেই। ফাইল এর নামে পিরিয়ড (.) থাকতে পারে তবে সেটি লিনাক্সের কাছে কোন এক্সটেনশন হিসেবে বিবেচিত হয় না।